open-index/open-wikipedia-markdown huggingface dataset:
จาง รั่วหนาน

**จาง รั่วหนาน** (, เกิด 14 พฤศจิกายน ค.ศ. 1996) เป็นนักแสดงและนางแบบชาวจีน เธอเป็นที่รู้จักจากบทบาทในภาพยนตร์เรื่อง *Cry Me a Sad River* (2018), *[[รักแรกคือเธอ]]* (2021) และ *Love Life Light* (2023) รวมถึงละครโทรทัศน์เรื่อง *[[พบรักที่ปลายสัญญา]]* (2023), *[[ให้รักเยียวยากัน]]* (2023), *[[กับดักรัก บอสตัวร้าย]]* (2024), *[[วันนี้ วันไหน ยังไงก็เธอ]]* (2025) และ *[[เหมันต์สู่วสันต์]]* (2026) เธอได้รับการเสนอชื่อเข้าชิงรางวัลนักแสดงนำหญิงยอดเยี่ยมจากงาน *[[เอเชียนเทเลวิชันอวอร์ดส์]]* จากบทบาทของเธอในเรื่อง *[[วันนี้ วันไหน ยังไงก็เธอ]]*

รั่วหนานจัดเป็นหนึ่งในนักแสดงภาพยนตร์หญิงชาวจีนที่ทำรายได้สูงสุด และครองอันดับ 1 ในบรรดานักแสดงหญิงที่เกิดหลังปี ค.ศ. 1995 ภาพยนตร์เรื่อง *[[รักแรกคือเธอ]]* และ *Love Life Light* ทำรายได้รวมกันทะลุ 1 พันล้านหยวนในบ็อกซ์ออฟฟิศ  

ในปี ค.ศ. 2025 เธอได้รับรางวัลจากงาน Dragon TV Drama Quality Festival และ Bazaar Gala เธอมักถูกจัดอันดับให้อยู่ใน "10 นักแสดงซีรีส์จีนยอดนิยมในตลาดโลก"

## ชีวิตวัยเด็ก
จาง รั่วหนาน เกิดที่เมืองเวินโจว มณฑลเจ้อเจียง เธอสำเร็จการศึกษาระดับประถมที่เมืองฉือเจียจวง เมืองหลวงของมณฑลเหอเป่ย์ ซึ่งบิดามารดาของเธอดำเนินธุรกิจอยู่ที่นั่น เธอมีน้องอีกสามคน ได้แก่ น้องสาวสองคน และน้องชายหนึ่งคน

## อ้างอิง

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:บุคคลจากมณฑลเจ้อเจียง
หมวดหมู่:นักแสดงหญิงชาวจีนในศตวรรษที่ 21
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
นีโก โอไรลีย์

**นีโก โอไรลีย์** (เกิด 21 มีนาคม ค.ศ. 2005) เป็นนักฟุตบอลอาชีพชาวอังกฤษ ปัจจุบันเล่นในตำแหน่งแบ็กขวาหรือกองกลางให้แก่แมนเชสเตอร์ซิตีในพรีเมียร์ลีกและทีมชาติอังกฤษ เขาเป็นผลผลิตจากทีมเยาวชนของแมนเชสเตอร์ซิตีและได้ลงเล่นให้แก่ทีมชุดใหญ่ของสโมสรครั้งแรกใน ค.ศ. 2024 เขาชนะเลิศถ้วยรางวัลแรกในฤดูกาลที่สองของเขากับสโมสร โดยเป็นผู้ทำสองประตูในอีเอฟแอลคัพ 2026 นัดชิงชนะเลิศ

โอไรลีย์เคยลงเล่นให้แก่ทีมชาติอังกฤษชุดเยาวชน ก่อนที่จะได้ลงเล่นให้แก่ทีมชาติชุดใหญ่ครั้งแรกใน ค.ศ. 2025 ในการแข่งขันนัดที่เอาชนะเซอร์เบีย 2–0

## เกียรติประวัติ
**แมนเชสเตอร์ซิตี**
* อีเอฟแอลคัพ: 2025–26
* เอฟเอคอมมิวนิตีชีลด์: 2024
* เอฟเอคัพ รองชนะเลิศ: 2024–25

**รางวัลส่วนตัว**
* รางวัลแอลัน ฮาร์เดเกอร์: 2026

## อ้างอิง

## แหล่งข้อมูลอื่น

* Profile at the Manchester City F.C. website

หมวดหมู่:นักกีฬาจากแมนเชสเตอร์
หมวดหมู่:นักฟุตบอลชายชาวอังกฤษ
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ชาวอังกฤษเชื้อสายจาเมกา
หมวดหมู่:ผู้เล่นในพรีเมียร์ลีก
อับดูโคดีร์ คูซานอฟ

**อับดูโคดีร์ คูซานอฟ** หรือชื่อเต็ม **Abdukodir Khikmatzhon ugli Khusanov** (; เกิด 29 กุมภาพันธ์ ค.ศ. 2004) เป็นนักฟุตบอลอาชีพชาวอุซเบกิสถาน ปัจจุบันเล่นในตำแหน่งเซ็นเตอร์แบ็กหรือแบ็กขวาให้แก่แมนเชสเตอร์ซิตีในพรีเมียร์ลีก และทีมชาติอุซเบกิสถาน

คูซานอฟเติบโตมาจากทีมเยาวชนของบุนยอดกอร์ และเริ่มต้นเล่นฟุตบอลอาชีพกับสโมสร Energetik-BGU ในเบลารุสใน ค.ศ. 2022 ซึ่งเขาได้ลงเล่นเป็นระยะเวลาหนึ่งฤดูกาลครึ่ง ก่อนที่จะย้ายไปล็องส์ในฝรั่งเศสใน ค.ศ. 2023 จนทำให้เขากลายเป็นผู้เล่นชาวอุซเบกิสถานคนแรกที่ได้ลงเล่นในลีกเอิง เขาเป็นผู้เล่นกำลังหลักของล็องส์ จนได้ย้ายไปแมนเชสเตอร์ซิตีใน ค.ศ. 2025 ทำให้เขากลายเป็นผู้เล่นชาวอุซเบกิสถานคนแรกที่ได้ลงเล่นในพรีเมียร์อังกฤษเช่นกัน

คูซานอฟลงเล่นให้แก่ทีมชาติอุซเบกิสถานชุดเยาวชนมาตั้งแต่รุ่นอายุไม่เกิน 17 ปี เขาถูกเรียกติดทีมชาติชุดใหญ่ครั้งแรกใน ค.ศ. 2023 และเป็นตัวแทนของประเทศในการแข่งขันเอเชียนคัพ 2023

## เกียรติประวัติ
**แมนเชสเตอร์ซิตี**
* อีเอฟแอลคัพ: 2025–26
* เอฟเอคัพ รองชนะเลิศ: 2024–25

**อุซเบกิสถาน อายุไม่เกิน 20 ปี**
* เอเชียนคัพ รุ่นอายุไม่เกิน 20 ปี: 2023

**อุซเบกิสถาน อายุไม่เกิน 23 ปี**
* เอเชียนคัพ รุ่นอายุไม่เกิน 23 ปี รองชนะเลิศ: 2024

**อุซเบกิสถาน**
* ฟุตบอลชิงแชมป์แห่งชาติเอเชียกลาง รองชนะเลิศ: 2023

**รางวัลส่วนตัว**
* ทีมฟุตบอลชายเอเชียยอดเยี่ยมแห่งปี จัดโดยสหพันธ์ประวัติศาสตร์และสถิติฟุตบอลนานาชาติ 2023, 2025

**เครื่องราชอิสริยาภรณ์**
* เหรียญ "Kelajak Bunyodkori": 2023

## อ้างอิง

## แหล่งข้อมูลอื่น

* 
* 
* 
* 
* 
* 

หมวดหมู่:บุคคลจากทาชเคนต์
หมวดหมู่:นักฟุตบอลชาวอุซเบกิสถาน
หมวดหมู่:กองหลังฟุตบอลชาย
หมวดหมู่:ผู้เล่นแอร์เซ ล็องส์
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในเบลารุสเซียนพรีเมียร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนชายทีมชาติอุซเบกิสถาน
หมวดหมู่:นักฟุตบอลทีมชาติอุซเบกิสถาน
หมวดหมู่:ผู้เล่นในเอเชียนคัพ 2023
หมวดหมู่:นักกีฬาโอลิมปิกทีมชาติอุซเบกิสถาน
หมวดหมู่:นักฟุตบอลในโอลิมปิกฤดูร้อน 2024
ความสัมพันธ์จีน–ไอซ์แลนด์

**ความสัมพันธ์จีน–ไอซ์แลนด์** เริ่มต้นอย่างเป็นทางการเมื่อวันที่ 8 ธันวาคม ค.ศ. 1971 เมื่อไอซ์แลนด์ให้การรับรองรัฐบาลปักกิ่ง ก่อนการลงนามในข้อตกลงการค้าเสรีระหว่างทั้งสองประเทศในปี ค.ศ. 2013 กิจกรรมทางการทูตระหว่างกันมีค่อนข้างจำกัด อย่างไรก็ตาม นับตั้งแต่เหตุการณ์ดังกล่าว ความร่วมมือทางการเมืองได้เพิ่มขึ้น ความสัมพันธ์ทางเศรษฐกิจและวัฒนธรรมเพิ่มขึ้นอย่างต่อเนื่อง ตามการขยายตัวของความเป็นหุ้นส่วนทางการเมือง

นอกจากนี้ ไอซ์แลนด์ยังมีส่วนช่วยในการพัฒนาภาคพลังงานหมุนเวียนของจีน โดยเฉพาะอย่างยิ่งในด้านพลังงานความร้อนใต้พิภพ

## อ้างอิง

หมวดหมู่:ความสัมพันธ์จีน–ไอซ์แลนด์
หมวดหมู่:ความสัมพันธ์ทวิภาคีของประเทศจีน
หมวดหมู่:ความสัมพันธ์ทวิภาคีของประเทศไอซ์แลนด์
ศิริพรรณ เตชจินดาวงศ์

**ศิริพรรณ เตชจินดาวงศ์** (เกิด พ.ศ. 2509) เป็นนักเขียนชาวไทยที่ประพันธ์เรื่องภายใต้นามปากกา **คอยนุช**

ผลงานของเธอได้แก่ *ครุฑน้อย* หนังสือสำหรับเด็กที่ได้รับรางวัลชมเชยในสาขาหนังสือสำหรับเด็กจากงานประกาศรางวัลนายอินทร์ประจำปี 2545 เธอยังเขียนนิยาย *หมานคร* ซึ่งวิศิษฏ์ ศาสนเที่ยง สามีของเธอ นำไปดัดแปลงเป็น*[[หมานคร|ภาพยนตร์ชื่อเดียวกัน]]*ใน พ.ศ. 2547 นอกจากนี้ ศิริพรรณยังเขียนนวนิยายดัดแปลงจากภาพยนตร์เรื่องแรกของสามีชื่อ *[[ฟ้าทะลายโจร (ภาพยนตร์)|ฟ้าทะลายโจร]]* ด้วย

ศิริพรรณจบการศึกษาสาขาวารสารศาสตร์และการสื่อสารมวลชนจากมหาวิทยาลัยธรรมศาสตร์ และได้ทำงานเป็นนักเขียนคำโฆษณาให้กับบริษัทโฆษณาในประเทศไทย ปัจจุบันเธอยังคงทำงานเป็นนักเขียนคำโฆษณาเป็นรายได้หลักควบคู่ไปกับการเขียนหนังสือ

## อ้างอิง

## แหล่งข้อมูลอื่น
*

หมวดหมู่:นักเขียนนวนิยายชาวไทย
หมวดหมู่:นักเขียนบทชาวไทย
หมวดหมู่:นักเขียนนวนิยายหญิงชาวไทย
หมวดหมู่:ศิษย์จากมหาวิทยาลัยธรรมศาสตร์
ปรอนดุฟกา

**ปรอนดุฟกา** (, ) เป็นหมู่บ้านในเทศบาล Miedzichowo เทศมณฑลนอวือตอมือชึล จังหวัดวีแยลกอปอลสกา ประเทศโปแลนด์ฝั่งตะวันตก-กลาง

ปรอนดุฟกามีประชากรประมาณ 99 คนตามสำมะโน ค.ศ. 2021

## อ้างอิง
Bremia krungthepmahanakhonamonrattanakosinmahintharayuthayamahadilokphopnoppharatratchathaniburiromudomratchaniwetmahasathanamonpimanawatansathitsakkathattiyawitsanukamprasitnonopsis

***Bremia krungthepmahanakhon​amonrattanakosin​mahintharayuthaya​mahadilokphop​noppharatratchathaniburirom​udomratchaniwetmahasathan​amonpimanawatansathit​sakkathattiyawitsanukamprasitnonopsis*** เป็นสปีชีส์ของโอโอไมซีต ในสกุล *[[Bremia (protist)|Bremia]]* เป็นปรสิตถาวรในพืชชนิด Pyrenean hawksbeard (*Crepis pyrenaica*) ซึ่งเป็นสมาชิกในสกุล *[[Crepis]]* ในกลุ่มฮอว์กสเบียร์ด ชนิดพันธุ์นี้ถูกพบในตัวอย่างของ *C. pyrenaica* ที่พบในประเทศเยอรมนี ชื่อสปีชีส์นี้มาจากชื่อทางการของกรุงเทพมหานคร (โดยมีคำต่อท้าย -nonopsis ซึ่งหมายถึง "ไม่เหมือน" เนื่องจากผู้นิพนธ์ไม่คิดว่าสิ่งมีชีวิตนี้มีลักษณะคล้ายคลึงกับเมือง) เป็นชื่อสปีชีส์ที่ยาวที่สุดในปัจจุบันโดยมี 181 ตัวอักษร

## อ้างอิง

หมวดหมู่:โอโอไมซีต
หมวดหมู่:Peronosporales
ดับเบิลเดย์

**ดับเบิลเดย์** () เป็นบริษัทสำนักพิมพ์สัญชาติอเมริกัน ก่อตั้งขึ้นในชื่อ **บริษัทดับเบิลเดย์ แอนด์ แมกคลัวร์** ใน ค.ศ. 1897 และใน ค.ศ. 1947 ได้เป็นสำนักพิมพ์หนังสือที่ใหญ่ที่สุดในสหรัฐ โดยตีพิมพ์ผลงานของนักเขียนชาวอเมริกันเป็นส่วนใหญ่ภายใต้ชื่อสำนักพิมพ์ย่อยต่าง ๆ และจัดจำหน่ายผ่านร้านค้าของตนเอง

ใน ค.ศ. 2009 สำนักพิมพ์ดับเบิลเดย์ได้ควบรวมกิจการกับ คนูฟ พับลิชชิง กรุ๊ป เพื่อก่อตั้งสำนักพิมพ์คนูฟ ดับเบิลเดย์ ซึ่งใน ค.ศ. 2018 เป็นส่วนหนึ่งของเพนกวินแรนดอมเฮาส์

## ประวัติ
### ศตวรรษที่ 19
บริษัทก่อตั้งขึ้นในชื่อ Doubleday & McClure Company ใน ค.ศ. 1897 โดย แฟรงก์ เนลสัน ดับเบิลเดย์ ร่วมกับ ซามูเอล ซิดนีย์ แมกคลัวร์ แมกคลัวร์ได้ก่อตั้งบริษัทจัดจำหน่ายหนังสือพิมพ์แห่งแรกในสหรัฐอเมริกาใน ค.ศ. 1884 (แมกคลัวร์ ซินดิเคต) และนิตยสารรายเดือน *[[McClure's Magazine]]* ใน ค.ศ. 1893 หนึ่งในหนังสือขายดีเล่มแรก ๆ ของพวกเขาคือ *[[The Day's Work]]* โดย รัดยาร์ด คิปลิง ซึ่งเป็นรวมเรื่องสั้นที่มักมิลลันตีพิมพ์ในสหราชอาณาจักรเมื่อปลาย ค.ศ. 1898 นักเขียนคนอื่น ๆ ที่บริษัทตีพิมพ์ผลงานในช่วงปีแรก ๆ ได้แก่ ดับเบิลยู. ซอมเมอร์เซต มอห์ม และ โจเซฟ คอนราด ต่อมา ทีโอดอร์ โรเซอเวลต์ จูเนียร์ ดำรงตำแหน่งรองประธานบริษัท 

### ศตวรรษที่ 20
ความร่วมมือดังกล่าวสิ้นสุดลงใน ค.ศ. 1900 แมกคลัวร์และ จอห์น แซนบอร์น ฟิลลิปส์ ผู้ร่วมก่อตั้งนิตยสารของเขา ได้ก่อตั้งบริษัท แม็กคลัวร์ ฟิลลิปส์ แอนด์ คอมพานี ส่วนดับเบิลเดย์และ วอลเตอร์ ไฮนส์ เพจ ได้ก่อตั้ง **บริษัท ดับเบิลเดย์ เพจ แอนด์ คอมพานี**

นวนิยายขายดีของ โธมัส ดิกสัน จูเนียร์ ซึ่งรวมถึง *[[The Leopard's Spots]]* ใน ค.ศ. 1902 และ *[[The Clansman]]* ใน ค.ศ. 1905 "เปลี่ยนกิจการสิ่งพิมพ์ที่กำลังดิ้นรนให้กลายเป็นอาณาจักรที่ดับเบิลเดย์จะกลายเป็น" ในขณะเดียวกัน ดับเบิลเดย์ก็ช่วยให้ดิกสันเริ่มต้นอาชีพนักเขียนของเขา เพจและดิกสันต่างก็มาจากนอร์ทแคโรไลนาและรู้จักกันในเมืองราลี รัฐนอร์ทแคโรไลนา

ใน ค.ศ. 1910 บริษัท Doubleday, Page & Co. ได้ย้ายการดำเนินงาน ซึ่งรวมถึงสถานีรถไฟ ไปยังเมืองการ์เดนซิตี้ รัฐนิวยอร์ก บนเกาะลอง บริษัทได้ซื้อที่ดินจำนวนมากทางฝั่งตะวันออกของถนนแฟรงคลินอเวนิว และได้สร้างบ้านพักสำหรับผู้บริหารหลายคนบนถนนโฟร์ทสตรีท วอลเตอร์ ไฮนส์ เพจ ผู้ร่วมก่อตั้งและผู้อยู่อาศัยในเมืองการ์เดนซิตี้ ได้รับการแต่งตั้งเป็นเอกอัครราชทูตประจำสหราชอาณาจักรใน ค.ศ. 1916 ใน ค.ศ. 1922 บริษัทได้ก่อตั้งแผนกสำหรับเด็ก ซึ่งเป็นแผนกที่สองในประเทศ โดยมี เมย์ แมสซี เป็นหัวหน้า เนลสัน ดับเบิลเดย์ บุตรชายของผู้ก่อตั้ง ได้เข้าร่วมบริษัทในปีเดียวกัน

## อ้างอิง

หมวดหมู่:บริษัทของสหรัฐ
หนังสือขายดี

**หนังสือขายดี** () คือหนังสือหรือสื่ออื่น ๆ ที่ได้รับการกล่าวถึงว่าเป็นหนังสือขายดีอันดับต้น ๆ โดยมีรายชื่อหนังสือขายดีเผยแพร่โดยหนังสือพิมพ์ นิตยสาร และเครือร้านหนังสือ บางรายชื่อจะแบ่งออกเป็นประเภทและหมวดหมู่ (เช่น นวนิยาย หนังสือสารคดี ตำราอาหาร เป็นต้น) นักเขียนอาจถูกเรียกว่าเป็นนักเขียนขายดีได้เช่นกัน หากผลงานของพวกเขามักปรากฏอยู่ในรายชื่อ รายชื่อหนังสือขายดีที่มีชื่อเสียงในสหรัฐอเมริกาเผยแพร่โดย *[[รายชื่อนวนิยายขายดีที่สุดในสหรัฐอเมริกาจากนิตยสารพับลิชเชอร์สวีกลี|พับลิชเชอร์สวีกลี]]*, *[[ยูเอสเอทูเดย์]]*, *[[เดอะนิวยอร์กไทมส์]]* และอินดีบาวด์ เดอะนิวยอร์กไทมส์ติดตามยอดขายหนังสือจากร้านหนังสือระดับชาติและร้านหนังสืออิสระ รวมถึงยอดขายจากผู้ค้าปลีกออนไลน์รายใหญ่ เช่น Amazon.com และ Barnes & Noble

ในการใช้งานทั่วไป คำว่า "*หนังสือขายดี*" มักไม่ได้เชื่อมโยงกับระดับยอดขายที่ระบุไว้ และอาจถูกใช้แบบไม่เคร่งครัดนักในการประชาสัมพันธ์ของผู้จัดพิมพ์ หนังสือที่มีคุณค่าทางวิชาการสูงมักจะไม่ใช่หนังสือขายดี แม้ว่าจะมีข้อยกเว้นอยู่บ้างก็ตาม รายชื่อหนังสือขายดีจะแสดงเฉพาะชื่อหนังสือที่ขายดีที่สุดในหมวดหมู่ในช่วงเวลาที่กำหนดเท่านั้น หนังสือบางเล่มอาจขายได้มากกว่า "หนังสือขายดี" ในปัจจุบันหลายเท่า แต่เป็นการขายในช่วงระยะเวลาที่ยาวนานกว่า

คำว่า 'บล็อกบัสเตอร์' สำหรับภาพยนตร์ และ 'เพลงฮิตติดชาร์ต' ในวงการเพลงที่บันทึกเสียงนั้น เป็นคำที่มีความหมายคล้ายคลึงกัน แม้ว่าในวงการภาพยนตร์และดนตรี ตัวชี้วัดเหล่านี้โดยทั่วไปจะเกี่ยวข้องกับตัวเลขยอดขายในอุตสาหกรรม ทั้งในด้านจำนวนผู้เข้าชม, การขอเพลง, การเปิดออกอากาศ หรือจำนวนหน่วยที่จำหน่ายได้

โดยเฉพาะอย่างยิ่งในกรณีของนวนิยาย การ "สร้าง" หนังสือขายดี หรือก็คือการพยายามเพิ่มยอดขายนั้น เกี่ยวข้องกับงบประมาณจำนวนมากและเครือข่ายของตัวแทนวรรณกรรม บรรณาธิการ สำนักพิมพ์ ผู้วิจารณ์ ผู้ค้าปลีก บรรณารักษ์ และความพยายามทางการตลาด

สไตน์เบิร์กได้นิยามหนังสือขายดีว่าเป็นหนังสือที่มีความต้องการสูงมากในช่วงเวลาสั้น ๆ หลังจากการตีพิมพ์ครั้งแรก ซึ่งเกินกว่าที่ถือว่าเป็นยอดขายจำนวนมากในขณะนั้น

## อ้างอิง

หมวดหมู่:การจัดพิมพ์
ณัฐธิดา พละศักดิ์

**ณัฐธิดา พละศักดิ์** เป็นนักออกแบบและเชฟชาวไทย ณัฐธิดาเป็นผู้ก่อตั้ง Found Isan องค์กรไม่แสวงผลกำไรที่คัดสรรผลิตภัณฑ์หัตถกรรมจากภาคอีสานของประเทศไทยเพื่อนำไปจำหน่ายในตลาดต่างประเทศ

## ชีวิตวัยเด็กและการศึกษา
ณัฐธิดาเกิดที่จังหวัดศรีสะเกษ และเติบโตที่จังหวัดอุบลราชธานี เธอศึกษาด้านแฟชั่นที่สหราชอาณาจักร

## อาชีพ
ณัฐธิดาก่อตั้งร้านอาหารอีสานชื่อ "ซาว" ในจังหวัดอุบลราชธานี ก่อนขยายสาขาไปที่ย่านเอกมัย ทั้งสองสาขามีจุดมุ่งหมายเพื่อนำเสนอรสชาติอาหารอีสานในบริบทของอาหารระดับไฟน์ไดนิ่ง ต่อมาภายหลัง ณัฐธิดาได้เปิดร้านอาหารชื่อ "ซาวเล" ในย่านทองหล่อ ซึ่งนำเสนอรสชาติที่ได้รับแรงบันดาลใจจากทั้งภูเขาและท้องทะเล นอกจากนี้เธอยังเป็นเจ้าของร้านอาหาร "ซาวเส้น" ที่เอ็มสเฟียร์ และสยามพารากอน

## อ้างอิง

หมวดหมู่:เชฟชาวไทย
หมวดหมู่:เจ้าของร้านอาหารชาวไทย
หมวดหมู่:เชฟอาหารไทย
หมวดหมู่:บุคคลจากจังหวัดศรีสะเกษ
หมวดหมู่:บุคคลที่ยังมีชีวิตอยู่
ตอมาช ตอเมียก

**ตอมาช ปียอตร์ ตอเมียก** (; 17 กันยายน ค.ศ. 1967 &ndash; 21 สิงหาคม ค.ศ. 2020) เป็นนักพายเรือชาวโปแลนด์ เขาเกิดที่นอวือตอมือชึล

## อ้างอิง

* 
* 

หมวดหมู่:นักพายเรือชาวโปแลนด์
หมวดหมู่:นักพายเรือในโอลิมปิกฤดูร้อน 1992
หมวดหมู่:นักพายเรือโอลิมปิกชาวโปแลนด์
หมวดหมู่:บุคคลจากเทศมณฑลนอวือตอมือชึล
อาลแบร์ เลอเบริง

**อาลแบร์ ฟร็องซัว เลอเบริง** () เป็นนักการเมืองชาวฝรั่งเศส เคยดำรงตำแหน่งประธานวุฒิสภา และขึ้นเป็นประธานาธิบดีตั้งแต่ปี 1932 จนกระทั่งฝรั่งเศสพ่ายแพ้ต่อนาซีเยอรมนีในปี 1940 เขาจึงถือเป็นประธานาธิบดีคนสุดท้ายของสาธารณรัฐฝรั่งเศสที่ 3 และถูกบังคับให้ส่งต่ออำนาจให้จอมพลฟีลิป เปแต็ง

## ภูมิหลัง
อาลแบร์ เลอเบริง เกิดเมื่อ 29 สิงหาคม 1871 ที่เมืองแมร์ซี-เลอ-โอ (Mercy-le-Haut) ในแคว้นลอแรน เขาเติบโตในครอบครัวเกษตรกรชนชั้นกลาง เลอเบริงสอบเข้าศึกษาที่เอกอลปอลีแต็กนิก (École Polytechnique) และสำเร็จการศึกษาเป็นอันดับหนึ่งจากสถาบันวิศวกรรมเหมืองแร่ (École des Mines) จากนั้นทำงานเป็นวิศวกรเหมืองแร่จนถึงอายุ 29 ปี

## งานการเมือง
เลอเบริงเริ่มต้นเส้นทางการเมืองในปี 1898 ด้วยการเป็นสมาชิกสภาท้องถิ่น และได้รับเลือกเป็นสมาชิกสภาผู้แทนราษฎรในปี 1900 ในสังกัดกลุ่มการเมืองสายกลาง-ขวา เขาได้รับความไว้วางใจให้เป็นรัฐมนตรีหลายกระทรวง เช่น กระทรวงอาณานิคม กระทรวงการสงคราม แต่ผลงานที่โดดเด่นที่สุดคือการเป็นรัฐมนตรีว่าการกระทรวงดินแดนที่ได้รับการปลดปล่อยในช่วงหลังสงครามโลกครั้งที่หนึ่ง รับหน้าที่ฟื้นฟูพื้นที่และเศรษฐกิจที่เสียหายจากสงคราม ด้วยบุคลิกที่ประนีประนอม ซื่อสัตย์ และมีอัธยาศัยดี เขาจึงได้รับเลือกให้เป็นประธานวุฒิสภาในปี 1931

## ประธานาธิบดี
หลังจากการลอบสังหารประธานาธิบดีปอล ดูแมร์ในเดือนพฤษภาคม 1932 เลอเบริงได้รับเลือกให้ดำรงตำแหน่งประธานาธิบดี วาระของเขาเป็นยุคที่ประเทศกำลังฟื้นฟูจากภาวะเศรษฐกิจตกต่ำครั้งใหญ่ แต่ก็มีความขัดแย้งทางการเมืองรุนแรง เช่น การจลาจลทางการเมืองเมื่อ 6 กุมภาพันธ์ 1934 และความขัดแย้งทางอุดมการณ์ในยุครัฐบาลแนวร่วมประชาชน เลอเบริงพยายามวางตัวเป็นประมุขตามรัฐธรรมนูญที่เคร่งครัดและอยู่เหนือความขัดแย้งพรรคการเมือง

แม้เขาได้รับการเลือกให้ดำรงตำแหน่งต่อเป็นวาระที่สองในปี 1939 (ซึ่งเกิดขึ้นได้ยากในสาธารณรัฐที่สาม) แต่ชะตากรรมทางการเมืองของเขากลับจบลงพร้อมกับการพ่ายแพ้ต่อเยอรมนีในยุทธการที่ฝรั่งเศสในปี 1940 เลอเบริงถูกสภาวะกดดันให้ต้องแต่งตั้งจอมพลฟีลิป เปแต็ง เป็นนายกรัฐมนตรี นำไปสู่การยอมจำนนต่อเยอรมนีและการจัดตั้งรัฐบาลวิชี เลอเบริงถูกริบอำนาจบริหารทั้งหมดแม้จะไม่ได้ลาออกอย่างเป็นทางการ ถือเป็นการปิดฉากสาธารณรัฐฝรั่งเศสที่ 3

## อ้างอิง

หมวดหมู่:ประธานาธิบดีฝรั่งเศส
มุฮัมมัด อัลวัรฆี

**อะบูอับดุลลอฮ์ มุฮัมมัด บิน อะห์มัด อัลวัรฆี** (; ป. ค.ศ. 1713 – 1776) เป็นนักเขียนและกวีชาวตูนิเซียในคริสต์ศตวรรษที่ 18 เขาเป็นสมาชิกเผ่า Warghah ซึ่งตั้งถิ่นฐานอยู่ใกล้เมืองกาฟทางตอนใต้ หรือกล่าวกันว่าอยู่บนพรมแดนระหว่างตูนิเซียและแอลจีเรีย

อัลวัรฆีได้รับการศึกษาและสอนในรัชสมัยอาลี เบย์ที่ 1 และเป็นกวีประจำราชสำนักของพระองค์ บทกวีสรรเสริญของเขามีช่วงเวลาการเขียนที่แตกต่างกันระหว่างรัชสมัยอะลี เบย์ที่ 1 และอะลีที่ 2

## ชีวประวัติ

มุฮัมมัด บิน อะห์มัด อัลวัรฆีเกิดในหมู่บ้าน Wargha ตั้งอยู่บนเขา Jabal Warghahh ระหว่างหมู่บ้าน Al-Tuwairf และเมืองอัลกาฟประมาณ ค.ศ. 1707-1713 เขาเข้าเรียนในมัดเราะซะฮ์ และเรียนรู้คัมภีร์อัลกุรอาน นิติศาสตร์อิสลาม ประวัติศาสตร์ วิทยาศาสตร์สมัยใหม่ ตรรกศาสตร์ และภาษาศาสตร์อาหรับที่มัสยิดอัซซัยตูนะฮ์ในตูนิส ต่อมาเขาได้เป็นครูสอนที่มัสยิดแห่งนี้ และทำงานเป็นนักเขียนในสำนักงานของอาลี เบย์ที่ 1 เขาถูกจำคุกใน ค.ศ. 1755 ในรัชสมัยมุฮัมมัดที่ 1 อัรเราะชีด และเสียชีวิตใน ค.ศ. 1776

## อ้างอิง

หมวดหมู่:นักเขียนชาวตูนิเซีย
กาบรีแยล มาร์ชีแนลี

**กาบรีแยล มาร์ชีแนลี** (เกิด 18 มิถุนายน ค.ศ. 2001) เป็นนักฟุตบอลอาชีพชาวบราซิลที่เล่นในตำแหน่งกองหน้าหรือปีกให้แก่อาร์เซนอลในพรีเมียร์ลีกและทีมชาติบราซิล

มาร์ชีแนลีเริ่มต้นอาชีพกับสโมสร Ituano ในบราซิล ต่อมาเขาได้เซ็นสัญญากับอาร์เซนอลในเดือนกรกฎาคม ค.ศ. 2019 ด้วยค่าตัว 6&nbsp;ล้านปอนด์ เขาเป็นตัวแทนของทีมชาติบราซิลชุดเยาวชนในการแข่งขันโอลิมปิกฤดูร้อน 2020 โดยพาทีมคว้าเหรียญทองในการแข่งขันกีฬาฟุตบอลชาย เขาลงเล่นนัดแรกให้แก่ทีมชาติชุดใหญ่ในอีกสองปีถัดมา และได้ลงเล่นในการแข่งขันฟุตบอลโลก 2022 และโกปาอาเมริกา 2024

## รูปแบบการเล่น
มาร์ชีแนลีเป็นผู้เล่นในตำแหน่งกองหน้าที่มีความโดดเด่นในด้านการเคลื่อนที่ ความเร็ว และการเลี้ยงตัวผ่านผู้เล่นฝั่งตรงข้ามเพื่อสร้างสรรค์โอกาสในการทำประตู

## ชีวิตส่วนตัว
มาร์ชีแนลีกำลังคบหาดูใจกับ Isabella Rousso ผู้เป็นแฟนสาว พวกเขาประกาศหมั้นกันในเดือนมีนาคม ค.ศ. 2025

## เกียรติประวัติ
**อาร์เซนอล**
* เอฟเอคัพ: 2019–20
* เอฟเอคอมมิวนิตีชีลด์: 2023
* อีเอฟแอลคัพ รองชนะเลิศ: 2025–26

**บราซิล อายุไม่เกิน 23 ปี** 
* โอลิมปิกฤดูร้อน: 2020

**รางวัลส่วนตัว**
* ผู้เล่นดาวรุ่งแห่งปีของ Campeonato Paulista: 2019
* ทีมยอดเยี่ยมแห่งปีของ Campeonato Paulista: 2019
* ผู้เล่นยอดเยี่ยมประจำเดือนของอาร์เซนอล: กันยายน ค.ศ. 2025
* ลูกยิงยอดเยี่ยมประจำเดือนของบีบีซี: กันยายน ค.ศ. 2025

## อ้างอิง

## แหล่งข้อมูลอื่น

* Gabriel Martinelli at Arsenal F.C.
* 
* 
* 
* 
* 
* 

หมวดหมู่:บุคคลจากรัฐเซาเปาลู
หมวดหมู่:นักฟุตบอลชายชาวบราซิล
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนทีมชาติบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในโกปาอาเมริกา 2024
หมวดหมู่:นักฟุตบอลโอลิมปิกทีมชาติบราซิล
หมวดหมู่:นักฟุตบอลในโอลิมปิกฤดูร้อน 2020
หมวดหมู่:นักกีฬาบราซิลที่ได้เหรียญทองโอลิมปิก
หมวดหมู่:ชาวบราซิลเชื้อสายอิตาลี
ลานูเววีล

**ลานูเววีล** () เป็นเทศบาลในรัฐแบร์น ประเทศสวิตเซอร์แลนด์ ตั้งอยู่อยู่ริมฝั่งทะเลสาบบีล และถูกโอบล้อมที่เชิงเขาทางตอนใต้ของเทือกเขาฌูรา ประชากรส่วนใหญ่ในเขตเทศบาลนี้ใช้ภาษาฝรั่งเศสเป็นภาษาหลัก

ในทางประวัติศาสตร์ ลานูเววีลถูกก่อตั้งขึ้นในปี 1312 โดยมุขนายกเจ้าผู้ครองบาเซิล (Prince-Bishop of Basel) เพื่อใช้เป็นเมืองหน้าด่านทางยุทธศาสตร์ใกล้พรมแดนรัฐเนอชาแตล (Neuchâtel) ปัจจุบัน ศูนย์กลางประวัติศาสตร์ของเมืองยังคงรักษารูปแบบผังเมือง สถาปัตยกรรม กำแพงเมือง และหอคอยจากยุคกลางตอนปลายไว้ได้อย่างสมบูรณ์ และได้รับการขึ้นทะเบียนเป็นมรดกทางวัฒนธรรมที่มีความสำคัญระดับชาติของสวิตเซอร์แลนด์

ในด้านเศรษฐกิจ ลานูเววีลขับเคลื่อนด้วยสองภาคส่วนหลัก พื้นที่ลาดชันริมทะเลสาบเป็นแหล่งเพาะปลูกองุ่นและผลิตไวน์ที่มีความสำคัญทางประวัติศาสตร์ของภูมิภาค นอกจากนี้ ตั้งแต่ช่วงศตวรรษที่ 18 เป็นต้นมา เมืองได้เริ่มเข้าสู่อุตสาหกรรมเครื่องกลขนาดเล็ก (Microtechnology) และพัฒนาจนเป็นหนึ่งในฐานการผลิตนาฬิกาของสวิตเซอร์แลนด์ ซึ่งยังคงมีความสำคัญต่อเศรษฐกิจท้องถิ่นมาจนถึงปัจจุบัน

## แหล่งข้อมูลอื่น
* La Neuveville's Official Website
* Swiss castle Schlossberg 
*

หมวดหมู่:เทศบาลในรัฐแบร์น
วีลียาม ซาลีบา

**วีลียาม ซาลีบา** (เกิด 24 มีนาคม ค.ศ. 2001) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งเซ็นเตอร์แบ็กให้แก่อาร์เซนอลในพรีเมียร์ลีกและทีมชาติฝรั่งเศส เขาได้รับการยกย่องให้เป็นหนึ่งในกองหลังที่ดีที่สุดในโลก มีความโดดเด่นในด้านความแข็งแกร่ง การเคลื่อนไหว การเข้าปะทะ และการรับแรงกดดัน

ซาลีบาเริ่มต้นอาชีพใน ค.ศ. 2018 กับแซ็งเตเตียน โดยเขาพาทีมผ่านเข้าไปเล่นในยูฟ่ายูโรปาลีก ต่อมาเขาได้ย้ายไปอาร์เซนอลใน ค.ศ. 2019 ด้วยค่าตัวที่มีการรายงานอยู่ที่ 27&nbsp;ล้านปอนด์ หลังจากที่ถูกปล่อยยืมให้แก่แซ็งเตเตียน, นิส และมาร์แซย์ในช่วง ค.ศ. 2019 ถึง 2022 เขาได้กลายเป็นผู้เล่นแกนหลักของอาร์เซนอลนับจากนั้นเป็นต้นมา

ซาลีบาลงเล่นให้แก่ทีมชาติฝรั่งเศสชุดใหญ่ครั้งแรกใน ค.ศ. 2022 โดยเขาได้ลงเล่นในการแข่งขันฟุตบอลโลก 2022 และฟุตบอลชิงแชมป์แห่งชาติยุโรป 2024

## ทีมชาติ
วันที่ 21 มีนาคม ค.ศ. 2022 ซาลีบาถูกเรียกติดทีมชาติฝรั่งเศสเป็นครั้งแรก เพื่อแทนที่แบ็งฌาแม็ง ปาวาร์ที่มีอาการบาดเจ็บ ในนัดกระชับมิตรที่จะพบกับโกตดิวัวร์และแอฟริกาใต้ เขาได้ลงเล่นให้แก่ฝรั่งเศสในรอบแบ่งกลุ่มของยูฟ่าเนชันส์ลีกถึงห้านัดด้วยกัน ต่อมาในเดือนพฤศจิกายน ค.ศ. 2022 ซาลีบาถูกเรียกติดทีมชาติฝรั่งเศสชุดลุยศึกฟุตบอลโลก 2022 ที่ประเทศกาตาร์ เขาลงเล่นในรายการนี้ครั้งแรกเมื่อวันที่ 30 พฤศจิกายน โดยได้ลงเล่นเป็นตัวสำรองแทนที่ราฟาแอล วารานในนาทีที่ 63 ในเกมนัดสุดท้ายของรอบแบ่งกลุ่มที่พบกับตูนิเซีย ต่อมาในเดือนพฤษภาคม ค.ศ. 2024 ซาลีบามีชื่อติดทีมชาติฝรั่งเศสในการแข่งขันฟุตบอลชิงแชมป์แห่งชาติยุโรป 2024 ที่ประเทศเยอรมนี

## ชีวิตส่วนตัว
ซาลีบาเกิดที่เมือง Bondy ในจังหวัดแซน-แซ็ง-เดอนี บิดาของเขาเป็นชาวเลบานอน ส่วนมารดาเป็นชาวแคเมอรูน

## เกียรติประวัติ
**แซ็งเตเตียน**
* กุปเดอฟร็องส์ รองชนะเลิศ: 2019–20

**อาร์เซนอล**
* เอฟเอคอมมิวนิตีชีลด์: 2020, 2023
*EFL Cup runner-up: 2025–26

**ฝรั่งเศส**
* ฟุตบอลโลก รองชนะเลิศ: 2022

**รางวัลส่วนตัว**
* ผู้เล่นดาวรุ่งแห่งปีของลีกเอิง จัดโดย UNFP: 2021–22
* ทีมยอดเยี่ยมแห่งปีของลีกเอิง จัดโดย UNFP: 2021–22
* ทีมยอดเยี่ยมแห่งปีของพีเอฟเอ: พรีเมียร์ลีก 2022–23, 2023–24, 2024–25
* ทีมยอดเยี่ยมแห่งฤดูกาลของพรีเมียร์ลีก จัดโดยแฟน: 2024–25
* ทีมฟุตบอลชายยอดเยี่ยมแห่งฤดูกาลของยุโรป จัดโดย*ดิแอธเลติก*: 2023–24
* ทีมยอดเยี่ยมของฟุตบอลชิงแชมป์แห่งชาติยุโรป: 2024
* ทีมฟุตบอลชายยอดเยี่ยมของฟีฟ่า: 2024

## อ้างอิง

## แหล่งข้อมูลอื่น

* Profile at the Arsenal F.C. website
* 
* 

หมวดหมู่:บุคคลจากจังหวัดแซน-แซ็ง-เดอนี
หมวดหมู่:นักฟุตบอลชายชาวฝรั่งเศส
หมวดหมู่:กองหลังฟุตบอลชาย
หมวดหมู่:ผู้เล่นอาแอ็ส แซ็งเตเตียน
หมวดหมู่:ผู้เล่นโอเฌเซ นิส
หมวดหมู่:ผู้เล่นออแล็งปิกเดอมาร์แซย์
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนทีมชาติฝรั่งเศส
หมวดหมู่:นักฟุตบอลชายทีมชาติฝรั่งเศส
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ชาวฝรั่งเศสเชื้อสายแคเมอรูน
หมวดหมู่:ชาวฝรั่งเศสเชื้อสายเลบานอน
ขนมบดิน

**ขนมบดิน** เป็นเค้กไทยมุสลิมดั้งเดิมที่เชื่อว่ามาจากของหวานโปรตุเกส เช่นเดียวกับของหวานไทยอย่างทองม้วน, ทองหยิบ, ทองหยอด, ฝอยทอง, ลูกชุบ, ขนมหม้อแกง' หรือขนมฝรั่งกุฎีจีน

ชื่อขนมบดินคาดว่ามาจากคำว่า "ขนมหม้อดิน" เชื่อว่าในสมัยโบราณจะปรุงอาหารชนิดนี้ในหม้อดินเผา

ขนมบดินมีลักษณะคล้ายเค้กเนยสดทั่วไป แต่มีเนื้อสัมผัสที่แน่นกว่าและรสหวานกว่า เนื่องจากทำจากแป้งสาลี (หรือ Maida flour) เนยสด และนมสด

เดิมที ขนมชนิดนี้ผลิตและรับประทานเฉพาะในหมู่ชาวมุสลิมในช่วงเวลาที่มีประเพณีทางศาสนาที่สำคัญ ปัจจุบันถือเป็นขนมที่หายากและผลิตและจำหน่ายเฉพาะในชุมชนมุสลิมภาคกลางของไทย

ในกรุงเทพมหานคร มีร้านเบเกอรี่ในชุมชนมุสลิมเพียงไม่กี่แห่งที่จำหน่ายขนมชนิดนี้ เช่น มัสยิดสวนพลูในย่านตลาดพลู และมัสยิดมหานาคริมคลองมหานาคในย่านโบ๊เบ๊

## อ้างอิง
ดีมอนส์เครสต์

เป็นซีรีส์ไลต์โนเวลญี่ปุ่นที่เขียนโดยเรกิ คาวาฮาระ และวาดภาพประกอบโดยยูกิโกะ โฮริกุจิ เรื่องนี้ได้รับการตีพิมพ์โดยแอสกี มีเดีย เวิร์คส ภายใต้สำนักพิมพ์เด็งเงกิ บุนโกะ ตั้งแต่เดือนพฤศจิกายน พ.ศ. 2565 ไลต์โนเวลได้รับการแปลและตีพิมพ์เป็นภาษาไทยโดยสำนักพิมพ์ฟีนิกซ์ มีการดัดแปลงเป็นเว็บตูนที่ดัดแปลงโดยโทโมเอะ เริ่มตีพิมพ์ลงบนแพลตฟอร์ม HykeComic ของ ในเดือนเดียวกัน ซีรีส์อนิเมะทางโทรทัศน์ที่ผลิตโดยสตูดิโอโปรดักชัน ไอ.จี มีกำหนดออกอากาศในปี พ.ศ. 2569

## ตัวละคร
; 
: 
; 
: 
;  / 
; 
; 
: 

## สื่อ
### ไลต์โนเวล
ซีรีส์นี้ได้รับการประกาศโดยแอสกี มีเดีย เวิร์คส เมื่อวันที่ 5 กันยายน พ.ศ. 2565 และเล่มแรกได้รับการตีพิมพ์โดยแอสกี มีเดีย เวิร์คส ภายใต้สำนักพิมพ์เด็งเงกิ บุนโกะ เมื่อวันที่ 10 พฤศจิกายน พ.ศ. 2565 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 20 กันยายน พ.ศ. 2566

### เว็บตูน
การดัดแปลงเป็นเว็บตูนเขียนโดย วาดภาพประกอบโดยโทโมเอะ (TO もえ) และผลิตโดย ได้เริ่มออกเผยแพร่ซีรีส์นี้บนแพลตฟอร์มเว็บตูน *HykeComic* ของ ภายใต้ป้ายกำกับ HxSTOON เมื่อวันที่ 6 พฤศจิกายน พ.ศ. 2565 ไม่นานก่อนการเปิดตัวไลท์โนเวลครั้งแรก หลังจากเผยแพร่บทเริ่มต้นชุดแรก ผลงานดังกล่าวได้กำหนดการเผยแพร่เป็นรายสัปดาห์ ก่อนที่จะเปลี่ยนเป็นรายปักษ์ในวันที่ 7 มกราคม พ.ศ. 2567 และหลังจากเผชิญกับสภาวะหยุดชะงักหลายช่วงในปี พ.ศ. 2568 จึงได้ปรับเปลี่ยนการเผยแพร่เป็นรายเดือนโดยเริ่มตั้งแต่วันที่ 7 ธันวาคม พ.ศ. 2568 ตอนต่าง ๆ ของเรื่องได้รับการรวบรวมตีพิมพ์เป็นฉบับรวมเล่ม (*[[ทังโกบง]]*) โดยเมเดีย แฟคทอรี ภายใต้สำนักพิมพ์

### อนิเมะ
มีการประกาศดัดแปลงเป็นซีรีส์อนิเมะทางโทรทัศน์เมื่อวันที่ 2 ธันวาคม พ.ศ. 2568 ซีรีส์นี้จะผลิตโดยสตูดิโอโปรดักชัน ไอ.จี และกำกับโดยเคนอิจิโร่ โคมายะ โดยมีชินจิ อุชิโระเป็นหัวหน้าผู้กำกับ เอจิ อุเมฮาระรับหน้าที่เป็นผู้เขียนบท ยูกิโกะ โฮริงูจิเป็นผู้ออกแบบตัวละครสำหรับแอนิเมชั่น และยูกิ ฮายาชิกับนาโอยูกิ ชิกาทานิรับหน้าที่แต่งดนตรีประกอบ มีกำหนดออกอากาศในปี พ.ศ. 2569

## อ้างอิง

## แหล่งข้อมูลอื่น

*  
*  
*   
*  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2565
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:การ์ตูนญี่ปุ่นแนวผจญภัย
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:เด็งเงกิ บุนโกะ
หมวดหมู่:การ์ตูนญี่ปุ่นแนวจินตนิมิต
หมวดหมู่:บันเทิงคดีเกี่ยวกับความเป็นจริงเสริม
หมวดหมู่:บันเทิงคดีเกี่ยวกับการเชื่อมต่อระหว่างสมองกับคอมพิวเตอร์
หมวดหมู่:บันเทิงคดีเกี่ยวกับเกมออนไลน์ที่มีผู้เล่นจำนวนมาก
หมวดหมู่:บันเทิงคดีเกี่ยวกับความเป็นจริงเสมือน
หมวดหมู่:นวนิยายญี่ปุ่นแนวผจญภัย
หมวดหมู่:นวนิยายญี่ปุ่นแนวจินตนิมิต
หมวดหมู่:นวนิยายญี่ปุ่นแนวบันเทิงคดีแนววิทยาศาสตร์
หมวดหมู่:เว็บตูนญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:ไลต์โนเวล
หมวดหมู่:มังงะของสำนักพิมพ์เมเดีย แฟคทอรี
หมวดหมู่:โปรดักชัน ไอ.จี
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:เว็บตูนที่ได้รับการตีพิมพ์
หมวดหมู่:ฟีนิกซ์ (สำนักพิมพ์)
มิสแกรนด์อินเตอร์เนชันแนล 2026

**มิสแกรนด์อินเตอร์เนชันแนล 2026** () เป็นการประกวดมิสแกรนด์อินเตอร์เนชันแนล ครั้งที่ 14 มีกำหนดจัดขึ้นในเดือนตุลาคม พ.ศ. 2569 ณ ประเทศอินเดีย โดยเป็นครั้งแรกที่อินเดียได้รับหน้าที่เป็นเจ้าภาพจัดการประกวดในครั้งนี้

หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2026 จะได้รับมงกุฎและสายสะพายจาก เอ็มมา ทิกเลา มิสแกรนด์อินเตอร์เนชันแนล 2025 จากประเทศฟิลิปปินส์ ทั้งนี้ผู้ที่ได้รับตำแหน่งมิสแกรนด์อินเตอร์เนชันแนล 2026 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจยุติสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด

## เบื้องหลัง
### สถานที่และกำหนดการ
เมื่อวันที่ 18 ตุลาคม พ.ศ. 2568 ในรอบตัดสินของการประกวด มิสแกรนด์อินเตอร์เนชันแนล 2025 ได้มีการประกาศอย่างเป็นทางการว่า ประเทศอินเดียจะเป็นเจ้าภาพการประกวดในปี พ.ศ. 2569 โดยมีกำหนดจัดรอบตัดสินในเดือนตุลาคม พ.ศ. 2569 โดยกิจกรรมของการประกวดจะจัดขึ้นใน 3 เมือง ได้แก่ ชัยปุระ อัครา และ นิวเดลี

### ตารางกิจกรรม

## ผู้เข้าประกวด
ผู้เข้าประกวด 10 คนที่ได้รับการยืนยันแล้ว: 

## เชิงอรรถ

## อ้างอิง

## แหล่งข้อมูลอื่น
* 
* Miss Grand International official website

หมวดหมู่:มิสแกรนด์อินเตอร์เนชันแนลแบ่งตามปี
หมวดหมู่:การประกวดความงามในปี พ.ศ. 2569
หมวดหมู่:ประเทศอินเดียในปี พ.ศ. 2569
ภาษาวอลิส

**ภาษาวอลิส** () หรือ **อูเวอา** () เป็นภาษาพอลินีเชียที่มีผู้พูดบนเกาะวอลิส (รู้จักกันในชื่อ อูเวอา) ภาษานี้ยังมีอีกชื่อว่า **อูเวอาตะวันออก** เพื่อแยกจากภาษาอูเวอาตะวันตกที่คล้ายคลึงกัน ซึ่งมีผู้พูดบนเกาะรอบนอกของอูเวอาใกล้นิวแคลิโดเนีย เกาะหลังถูกล่าอาณานิคมจากเกาะวอลิสในคริสต์ศตวรรษที่ 18

ภาษาพื้นเมืองของเกาะวอลิสก็มีผู้พูดในนิวแคลิโดเนียตั้งแต่คริสต์ทศวรรษ 1950 เนื่องจากการอพยพเข้าของชาววอลิสหลายคน (โดยเฉพาะใน Nouméa, Dumbéa, La Foa และ Mont Dore) ซีไอเอเวิลด์แฟกต์บุ๊กรายงานวา่ภาษานี้มีผู้พูด 7,660 คนใน ค.ศ. 2015 อย่างไรก็ตาม Livingston (2016) ระบุว่าจำนวนผู้พูดที่แท้จริงนั้นสูงกว่ามาก (ประมาณ 20,000 คน) แม้ว่าจะนับได้อย่างแม่นยำยากก็ตาม

ภาษาที่ใกล้ชิดกับภาษาวอลิสที่สุดคือนีอูอาโฟโออู นอกจากนี้ยังมีความสัมพันธ์ใกล้ชิดกับภาษาตองงา แม้ภาษานั้นเป็นส่วนหนึ่งของสาขาซามัว และมีการยืมคำจากภาษาตองงาอย่างกว้างขวาง เนื่องจากการรุกรานเกาะของชาวตองงาในคริสต์ศตวรรษที่ 15 ถึง 16 เกาะอูเวอามีการตั้งถิ่นฐานเมื่อประมาณ 3,000 ปีที่แล้ว

## ชุดตัวอักษร
ภาษาวอลิสมีเสียงสระ 10 ตัว: สระมาตรฐาน 5 ตัว: /a, e, i, o, u/ และรูปสระเสียงยาว: ā, ē, ī, ō, ū

## คำศัพท์

## ประวัติและการจัดประเภท

ภาษาวอลิสเป็นภาษาพอลินีเชียที่มาจากภาษาพอลินีเชียดั้งเดิม อย่างไรก็ตาม การจัดประเภทภาษานี้เป็นหัวข้อถกเถียงกันในหมู่นักวิชาการ เนื่องจากมีความใกล้เคียงกับภาษาตองงา ภาษาวอลิสในบางครั้งจึงถูกจัดอยู่ในกลุ่มย่อยตองงิก (Elbert, 1953) แต่นักภาษาศาสตร์รุ่นหลังระบุว่าภาษานี้อยู่ในกลุ่มภาษา Nuclear Polynesian ได้แก่ Pawley กับ Green (1966), Bruce Biggs (1978) และ Jeffrey Marck (2000)

ภาษาที่ใกล้ชิดกับภาษาวอลิสที่สุดคือนีอูอาโฟโออูที่มีผู้พูดบนเกาะนีอูอาโฟโออู (ตองงาเหนือ, กลุ่มนีอูอา) ความเข้าใจระหว่างสองภาษานี้อยู่ในระดับสูงมาก เนื่องจากมีการติดต่ออย่างเข้มข้นระหว่างทั้งสองเกาะจนถึงกลางคริสต์ศตวรรษที่ 20

## อ้างอิง

## บรรณานุกรม
* 
* 

## แหล่งข้อมูลอื่น

*An online French–Wallisian dictionary

หมวดหมู่:กลุ่มภาษาฟูตูนิก
วอลิส
วอลิส
ภาษานูกูมานู

**ภาษานูกูมานู** () เป็นภาษาพอลินีเชียที่มีผู้พูดประมาณ 700 คนในนูกูมานูบนหมู่เกาะตะวันออกของปาปัวนิวกินี ถือเป็นหนึ่งในภาษาที่ตกอยู่ในความเสี่ยงมากที่สุดในภูมิภาคนี้

## คำศัพท์

## อ้างอิง

## อ่านเพิ่ม
*
ซันซาตูร์นิโน

**ซันซาตูร์นิโน** () เป็นโบสถ์ประจำเขตและโบสถ์ประจำตำแหน่งในคริสต์ศตวรรษที่ 20 ที่โรมตอนเหนือ อุทิศแด่ซาตูร์นินุสแห่งคาร์เทจ (เสียชีวิตที่ Via Salaria ใน ค.ศ. 304)

## ประวัติ

โบสถ์นี้สร้างขึ้นใน ค.ศ. 1935–1940. เรลิกของนักบุญซาตูร์นินุสถูกฝังไว้ใต้แท่นบูชาหลัก

ในวันที่ 21 ตุลาคม ค.ศ. 2003 โบสถ์นี้ได้สถานะโบสถ์ประจำตำแหน่งให้ถือครองโดยนักบวช-คาร์ดินัล

;พระคาร์ดินัลผู้ปกป้อง
* Rodolfo Quezada Toruño (2003–2012)
* John Onaiyekan (2012–ปัจจุบัน)

## อ้างอิง

## แหล่งข้อมูลอื่น

*
พาลาดินส์ (วิดีโอเกม)

***พาลาดินส์: แชมเปียนส์ออฟเดอะเรลม์*** () เป็นเกมแนวฮีโรชูตเตอร์ออนไลน์เล่นฟรีที่พัฒนาโดยไฮ-เรซ สตูดิโอส์ เมื่อ ค.ศ. 2018 เกมนี้ได้รับการพัฒนาโดยอีวิลโมโจ ซึ่งเป็นสตูดิโอภายในของไฮ-เรซ และวางจำหน่ายเมื่อวันที่ 8 พฤษภาคม ค.ศ. 2018 สำหรับไมโครซอฟท์ วินโดวส์, เพลย์สเตชัน 4 และเอกซ์บอกซ์วัน ตามด้วยเวอร์ชันนินเท็นโด สวิตช์ ที่วางจำหน่ายเมื่อวันที่ 12 มิถุนายน ค.ศ. 2018

เกม*พาลาดินส์*ได้รับการประกาศครั้งแรกเมื่อวันที่ 3 ตุลาคม ค.ศ. 2012 ในชื่อ*โกลเบิลอะเจนดา 2* และมีกำหนดวางจำหน่ายในช่วงกลาง ค.ศ. 2013 โดยผู้พัฒนาตั้งใจให้เป็นภาคต่อหรือภาคต่อเชิงจิตวิญญาณของโหมดผู้เล่นปะทะผู้เล่นในเกม*[[โกลเบิลอะเจนดา]]* ทว่าหลังจากที่*โกลเบิลอะเจนดา*ปิดตัวลง ก็มีการตัดสินใจที่จะเปลี่ยนเกมนี้ให้เป็นแฟรนไชส์ใหม่ ส่งผลให้เกมเกิดความล่าช้าและเปลี่ยนชื่อหลายครั้ง ในที่สุดผู้พัฒนาได้เปลี่ยนชื่อเกมเป็น*พาลาดินส์*ในช่วงต้นเดือนสิงหาคม ค.ศ. 2015 เกมดังกล่าวมีเวอร์ชันพรีแอลฟาและแอลฟาในช่วง ค.ศ. 2015 แต่ไม่ได้เปิดเผยอย่างเป็นทางการจนกระทั่งวันที่ 3 สิงหาคม ค.ศ. 2015 เมื่อสำนักข่าวอย่างเว็บไซต์*[[ไอจีเอ็น]]*ได้รับอนุญาตให้เผยแพร่เนื้อหาของเกม กระนั้น ในเดือนกันยายน ค.ศ. 2014 เนื้อหาส่วนใหญ่ของเกมได้รั่วไหลออกมา แม้ว่าผู้พัฒนาจะพยายามหลีกเลี่ยงการเปิดเผยข้อมูลเกี่ยวกับเกมนี้ก็ตาม ส่วนการทดสอบเบตาแบบปิดของเกม*พาลาดินส์*ได้เริ่มขึ้นเมื่อวันที่ 17 พฤศจิกายน ค.ศ. 2015 และในเวอร์ชันเบตาแบบเปิด เกมนี้เปิดตัวในโปรแกรมสตีมเข้าถึงล่วงหน้าเมื่อวันที่ 16 กันยายน ค.ศ. 2016

ทั้งนี้ ทางอีวิลโมโจได้ยุติการสนับสนุนเวอร์ชันนินเท็นโด สวิตช์ เมื่อวันที่ 21 มิถุนายน ค.ศ. 2023 และหลังจากการเลิกจ้างพนักงานที่อีวิลโมโจ การพัฒนาเกม*พาลาดินส์*โดยรวมก็หยุดลงเมื่อวันที่ 6 กุมภาพันธ์ ค.ศ. 2025

## หมายเหตุ

## อ้างอิง




## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:เกมเข้าถึงล่วงหน้า
หมวดหมู่:วิดีโอเกมเล่นฟรี
หมวดหมู่:ฮีโรชูตเตอร์
หมวดหมู่:เกมสำหรับแมคโอเอส
หมวดหมู่:วิดีโอเกมหลายผู้เล่น
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
โรเมโอ ลาเวีย

**โรเมโอ ลาเวีย** (เกิด 6 มกราคม ค.ศ. 2004) เป็นนักฟุตบอลอาชีพชาวเบลเยียมที่เล่นในตำแหน่งกองกลางตัวรับให้แก่เชลซีในพรีเมียร์ลีกและทีมชาติเบลเยียม เขามีความโดดเด่นในด้านการเข้าปะทะและพละกำลัง

ลาเวียเป็นผลผลิตจากทีมเยาวชนของอันเดอร์เลคต์ เขาลงเล่นระดับอาชีพครั้งแรกให้แก่แมนเชสเตอร์ซิตีใน ค.ศ. 2021 ก่อนที่จะย้ายไปเซาแทมป์ตันใน ค.ศ. 2022 แต่ภายหลังจากที่สโมสรตกชั้นใน ค.ศ. 2023 เขาจึงย้ายไปเชลซีด้วยค่าตัว 53&nbsp;ล้านปอนด์

ลาเวียเคยเล่นให้แก่ทีมชาติเบลเยียมชุดเยาวชนหลายรุ่นอายุ ก่อนที่จะได้ลงเล่นให้แก่ทีมชาติชุดใหญ่ครั้งแรกใน ค.ศ. 2023

## ทีมชาติ
บิดาของลาเวียเป็นชาวกานา ส่วนมารดาเป็นชาวคองโก

ค.ศ. 2019 เขาลงเล่นเกมทางการหนึ่งนัดให้แก่ทีมชาติเบลเยียมชุดเยาวชนรุ่นอายุไม่เกิน 15 ปี และลงเล่นอีกหนึ่งนัดให้แก่เบลเยียม อายุไม่เกิน 16 ปี

วันที่ 17 มีนาคม ค.ศ. 2023 เขาถูกผู้จัดการ โดเมนีโก เทเดสโกเรียกติดทีมชาติเบลเยียมชุดใหญ่ในการแข่งขันฟุตบอลชิงแชมป์แห่งชาติยุโรป 2024 รอบคัดเลือก นัดที่จะพบกับสวีเดนและเกมกระชับมิตรนัดที่จะพบกับเยอรมนี ต่อมาในวันที่ 28 มีนาคม เขาได้ลงเล่นให้แก่ทีมชาติชุดใหญ่ครั้งแรกในฐานะตัวสำรอง ในนัดที่เอาชนะเยอรมนีไปได้ 3–2

## เกียรติประวัติ
**เชลซี**
* ยูฟ่าคอนเฟอเรนซ์ลีก: 2024–25
* ฟุตบอลชิงแชมป์สโมสรโลก: 2025

## อ้างอิง

## แหล่งข้อมูลอื่น
* Profile at the Chelsea F.C. website
* 

หมวดหมู่:บุคคลจากบรัสเซลส์
หมวดหมู่:นักฟุตบอลชาวเบลเยียม
หมวดหมู่:นักฟุตบอลเยาวชนทีมชาติเบลเยียม
หมวดหมู่:นักฟุตบอลทีมชาติเบลเยียม
หมวดหมู่:ชาวเบลเยียมเชื้อสายกานา
หมวดหมู่:ชาวเบลเยียมเชื้อสายสาธารณรัฐประชาธิปไตยคองโก
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
หมวดหมู่:กองกลางฟุตบอลชาย
ประภาคารอาเมเด

**ประภาคารอาเมเด** () เป็นประภาคารเหล็กตั้งอยู่บนเกาะอาเมเดในนิวแคลิโดเนีย ห่างจากนูเมอาบน Grande Terre 

ส่วนประกอบโลหะผลิตโดย Rigolet ในปารีสตะวันออกเฉียงเหนือใน ค.ศ. 1862 และหอคอยถูกสร้างขึ้นในปารีสเพื่อเป็นการสาธิต จากนั้นจึงถูกถอดประกอบเป็นชิ้น ๆ โดยมีน้ำหนักรวม  และขนส่งไปตามแม่น้ำแซนไปยังท่าเรือเลออาฟวร์ เพื่อเดินทางไปยังนิวแคลิโดเนีย ด้วยความสูง  กิโลเมตรกับบันได 247 ขั้น จึงเป็นหนึ่งในประภาคารที่สูงที่สุดในโลก และเป็นประภาคารโลหะแห่งแรกที่สร้างขึ้นในฝรั่งเศส วางศิลาฤกษ์เมื่อวันที่ 18 มกราคม ค.ศ. 1865 และจุดไฟครั้งแรกเมื่อวันที่ 15 พฤศจิกายน ค.ศ. 1865 ซึ่งเป็นวันฉลองนักบุญของจักรพรรดินีเออแฌนี พระมเหสีของนโปเลียนที่ 3 แสงไฟของประภาคารนี้เป็นสัญญาณบอกทางเข้าสู่ช่องทาง Boulari ซึ่งเป็นหนึ่งในสามช่องทางธรรมชาติในพืดหินใต้น้ำที่ล้อมรอบนิวแคลิโดเนีย ปัจจุบันเป็นสถานที่ท่องเที่ยวยอดนิยม

## พื้นที่สำคัญเพื่อการอนุรักษ์นก
เกาะอาเมเด  ได้รับการรับรองเป็นพื้นที่สำคัญเพื่อการอนุรักษ์นก (IBA) โดย BirdLife International เนื่องจากรองรับนิคมเพาะพันธุ์ของ fairy tern ประมาณ 240 คน ซึ่งเป็จำนวนประมาณการใน ค.ศ. 2012

## อ้างอิง

## แหล่งข้อมูลอื่น

* 

หมวดหมู่:ประภาคารในนิวแคลิโดเนีย
หมวดหมู่:สิ่งก่อสร้างในนูเมอา
หมวดหมู่:พื้นที่สำคัญเพื่อการอนุรักษ์นกในนิวแคลิโดเนีย
หมวดหมู่:นิคมนกทะเล
สมเด็จพระสันตะปาปาเลโอที่ 12

**สมเด็จพระสันตะปาปาเลโอที่ 12** (; 2 สิงหาคม ค.ศ. 1760&nbsp;– 10 กุมภาพันธ์ ค.ศ. 1829) เป็นสมเด็จพระสันตะปาปาและผู้ปกครองรัฐสันตะปาปา ตั้งแต่วันที่ 28 กันยายน ค.ศ. 1823 จนกระทั่งสิ้นพระชนม์ในวันที่ 10 กุมภาพันธ์ ค.ศ. 1829****

สมเด็จพระสันตะปาปาเลโอที่ 12 ทรงมีพระพลานามัยไม่แข็งแรงนับตั้งแต่เวลาที่ได้รับเลือกเป็นพระสันตะปาปาจนกระทั่งสิ้นพระชนม์ในเวลาไม่ถึงหกปีต่อมา แม้กระนั้น พระองค์ก็เป็นที่กล่าวถึงในด้านความสามารถในการอดทนต่อความเจ็บปวดได้เป็นอย่างดี พระองค์ทรงเป็นผู้ปกครองที่มีแนวคิดอนุรักษนิยมอย่างยิ่ง และทรงบังคับใช้กฎหมายที่ก่อให้เกิดข้อถกเถียงหลายประการ รวมถึงกฎหมายฉบับหนึ่งที่ห้ามชาวยิวถือครองทรัพย์สิน แม้พระองค์จะทรงขึ้นภาษี รัฐสันตะปาปาก็ยังคงยากจน

## อ้างอิง

หมวดหมู่:บุคคลที่เกิดในปี พ.ศ. 2303
หมวดหมู่:บุคคลที่เสียชีวิตในปี พ.ศ. 2372
เลโอที่ 12
เวสลีย์ โฟฟานา

**เวสลีย์ โฟฟานา** (เกิด 17 ธันวาคม ค.ศ. 2000) เป็นนักฟุตบอลอาชีพชาวฝรั่งเศสที่เล่นในตำแหน่งเซ็นเตอร์แบ็กให้แก่เชลซีในพรีเมียร์ลีก

โฟฟานาลงเล่นให้แก่ทีมเยาวชนของแซ็งเตเตียนมาตั้งแต่ ค.ศ. 2015 ก่อนที่จะได้เซ็นสัญญาอาชีพฉบับแรกกับสโมสรในเดือนพฤษภาคม ค.ศ. 2018 ต่อมาเขาได้เซ็นสัญญา 5 ปีกับเลสเตอร์ซิตีในพรีเมียร์ลีกในเดือนตุลาคม ค.ศ. 2020 ค่าตัวที่มีการรายงานอยู่ที่ 36.5&nbsp;ล้านปอนด์ ต่อมาในเดือนพฤษภาคม ค.ศ. 2021 เขาพาเลสเตอร์คว้าแชมป์เอฟเอคัพได้สำเร็จ นับเป็นถ้วยรางวัลแรกของเขาในประเทศอังกฤษ ต่อมาในเดือนสิงหาคม ค.ศ. 2022 เขาได้ย้ายไปเชลซี สโมสรร่วมพรีเมียร์ลีก โดยเซ็นสัญญากันยาว 7 ปี  ค่าตัวที่ได้รับรายงานอยู่ที่ 70&nbsp;ล้านปอนด์ มีส่วนเสริมอีก 5&nbsp;ล้านปอนด์

## ทีมชาติ
เดือนมีนาคม ค.ศ. 2023 โฟฟานาถูกเรียกติดทีมชาติฝรั่งเศสชุดใหญ่ครั้งแรกในการแข่งขันฟุตบอลชิงแชมป์แห่งชาติยุโรป 2024 รอบคัดเลือก นัดที่จะพบกับเนเธอร์แลนด์และสาธารณรัฐไอร์แลนด์ อย่างไรก็ตาม เขาถอนตัวจากทีมชาติในครั้งนั้นเนื่องจากอาการบาดเจ็บ เขาได้ลงเล่นนัดแรกให้แก่ทีมชาติในอีก 3 เดือนถัดมา ในนัดที่ฝรั่งเศสเอาชนะยิบรอลตาร์ 3–0

## เกียรติประวัติ
**แซ็งเตเตียน**
* กุปเดอฟร็องส์ รองชนะเลิศ: 2019–20

**เลสเตอร์ซิตี**
* เอฟเอคัพ: 2020–21

**เชลซี**
* ยูฟ่าคอนเฟอเรนซ์ลีก: 2024–25

**รางวัลส่วนตัว**
* ทีมฟุตบอลเยาวชนชาย (รุ่นอายุไม่เกิน 20 ปี) ยอดเยี่ยมแห่งปี จัดโดยสหพันธ์ประวัติศาสตร์และสถิติฟุตบอลนานาชาติ (IFFHS): 2020

## อ้างอิง

## แหล่งข้อมูลอื่น

* Profile at the Chelsea F.C. website
* 
* 
* 

หมวดหมู่:บุคคลจากมาร์แซย์
หมวดหมู่:นักฟุตบอลชายชาวฝรั่งเศส
หมวดหมู่:ชาวฝรั่งเศสเชื้อสายโกตดิวัวร์
หมวดหมู่:มุสลิมชาวฝรั่งเศส
หมวดหมู่:กองหลังฟุตบอลชาย
หมวดหมู่:ผู้เล่นอาแอ็ส แซ็งเตเตียน
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนชายทีมชาติฝรั่งเศส
หมวดหมู่:นักฟุตบอลชายทีมชาติฝรั่งเศส
โบมัน อีรานี

**โบมัน อีรานี**  (; ; เกิด 2 ธันวาคม ค.ศ. 1959) เป็นนักแสดงและนักแสดงตลกชาวอินเดียผู้ทำงานในภาพยนตร์ภาษาฮินดีเป็นหลัก เขาแสดงในภาพยนตร์มากกว่า 100 เรื่อง และเป็นผู้ได้รับรางวัลฟิล์มแฟร์หนึ่งรางวัลและรางวัลสมาคมภาพยนตร์นานาชาติอินเดีย 2 รางวัล

## ชีวิตช่วงต้น
โบมันเกิดเมื่อวันที่ 2 ธันวาคม ค.ศ. 1959 ในเมืองมุมไบ ในครอบครัวเชื้อสายอิหร่านที่นับถือศาสนาโซโรอัสเตอร์ บิดาของเขาเสียชีวิต 6 เดือนก่อนที่โบมันจะเกิด เขามีพี่สาว 3 คน คือ ศิริน, เชนาซ, และโรศัน โบมันมีภาวะบกพร่องทางการอ่านเขียนในวัยเด็ก แต่ภายหลังเขารักษามันได้

เขาจบการศึกษาระดับมัธยมศึกษาจากโรงเรียนเซนต์แมรีส์ จากนั้นจึงเข้าเรียนหลักสูตรพนักงานเสิร์ฟ 2 ปีที่วิทยาลัยมีฐีบายีในมุมไบ นอกจากนี้ โบมันยังบริหารร้านเบเกอรี่และร้านขายขนมในมุมไบ ซึ่งเป็นกิจการของเจรบานู ผู้เป็นมารดาอีกด้วย เธอเสียชีวิตในเดือนมิถุนายน ปี ค.ศ. 2021 ขณะอายุ 94 ปี

## อ้างอิง

## แหล่งข้อมูลอื่น
* 

หมวดหมู่:นักแสดงชายชาวอินเดีย
หมวดหมู่:นักแสดงภาพยนตร์ชาวอินเดีย
หมวดหมู่:ชาวอินเดียเชื้อสายอิหร่าน
หมวดหมู่:บุคคลจากมุมไบ
ปีแยร์ หลุยส์ โมแปร์ตุย

**ปีแยร์ หลุยส์ โมโร เดอ โมแปร์ตุย** (; ; 1698 – 27 กรกฎาคม ค.ศ. 1759) เป็นนักคณิตศาสตร์ นักปราชญ์ และผู้ทรงคุณวุฒิชาวฝรั่งเศส เขาได้ดำรงตำแหน่งผู้อำนวยการแห่งอากาเดมี เด ซีย็องส์ (สำนักวิทยาศาสตร์แห่งฝรั่งเศส) และเป็นประธานคนแรกแห่งสำนักวิทยาศาสตร์แห่งปรัสเซีย โดยได้รับเชิญจากฟรีดริชมหาราช

โมแปร์ตุยได้เดินทางไปยังแลปแลนด์เพื่อกำหนดรูปร่างของโลก เขามักได้รับการยกย่องว่าเป็นผู้ค้นพบหลักแอ็กชันน้อยสุดหรือหลักกิริยาน้อยสุด (principle of least action) ซึ่งเป็นแบบหนึ่งที่รู้จักในชื่อหลักของโมแปร์ตุย โดยเขาได้แสดงหลักการนี้ในรูปของสมการเชิงปริพันธ์ที่อธิบายเส้นทางที่ระบบทางกายภาพเคลื่อนที่ ผลงานของเขาในด้านประวัติศาสตร์ธรรมชาติมีความน่าสนใจเฃในบริบทของวิทยาศาสตร์สมัยใหม่ เนื่องจากเขาได้กล่าวถึงแนวคิดบางประการเกี่ยวกับกรรมพันธุ์และการต่อสู้เพื่อความอยู่รอด

## ชื่อที่ตั้งเป็นเกียรติ
* หลุมอุกกาบาตโมแปร์ตุยบนดวงจันทร์ได้รับการตั้งชื่อตามเขา เช่นเดียวกับดาวเคราะห์น้อยหมายเลข 3281 โมแปร์ตุย

## ผลงานหลัก

* 
* 
* 
* 
* 
* 
* 
*  English translation
* 
*  English translation
* 
* 
* 
* 

## เชิงอรรถ

## อ้างอิง

### งานที่อ้างถึง

*
*

## อ่านเพิ่มเติม

* 
* 
* 
* 

## แหล่งข้อมูลอื่น

* 
* Nineteenth century account of Maupertuis and the Principle of Least Action
* Vitali Kaptug: On Comparison of the Three Meridian Arcs in Lapland

หมวดหมู่:บุคคลที่เกิดในปี พ.ศ. 2241
หมวดหมู่:บุคคลที่เสียชีวิตในปี พ.ศ. 2302
หมวดหมู่:บุคคลจากแซ็ง-มาโล
หมวดหมู่:นักคณิตศาสตร์ชาวฝรั่งเศส
หมวดหมู่:นักฟิสิกส์ชาวฝรั่งเศส
หมวดหมู่:นักดาราศาสตร์ชาวฝรั่งเศส
หมวดหมู่:นักชีววิทยาชาวฝรั่งเศส
หมวดหมู่:นักปรัชญาชาวฝรั่งเศส
หมวดหมู่:สมาชิกอากาเดมีฟร็องแซซ
หมวดหมู่:สมาชิกสำนักวิทยาศาสตร์แห่งฝรั่งเศส
หมวดหมู่:สมาชิกสำนักวิทยาศาสตร์แห่งปรัสเซีย
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:ภาคีสมาชิกราชสมาคมแห่งลอนดอนชาวฝรั่งเศส
อนุปัม เขร

**อนุปัม เขร** (; ; เกิด 7 มีนาคม ค.ศ. 1955) เป็นนักแสดง ผู้กำกับ และผู้อำนวยการสร้างภาพยนตร์ชาวอินเดียที่ทำงานในวงการภาพยนตร์ภาษาฮินดีเป็นหลัก ตลอดระยะเวลาการทำงานกว่าสี่ทศวรรษ เขาได้แสดงในภาพยนตร์มากกว่า 540 เรื่อง ในฐานะนักแสดงอาวุโสของวงการภาพยนตร์อินเดีย อนุปัมได้รับรางวัลภาพยนตร์แห่งชาติ 2 รางวัล และรางวัลฟิล์มแฟร์ 8 รางวัล จากผลงานการแสดงของเขา รัฐบาลอินเดียได้มอบรางวัลปัทมะ ศรีให้แก่เขาในปี ค.ศ. 2004 และรางวัลปัทมะ ภูษัณในปี ค.ศ. 2016 เพื่อเป็นการยกย่องคุณูปการที่มีต่อวงการภาพยนตร์และศิลปะของอินเดีย

อนุปัมเริ่มต้นอาชีพการแสดงด้วยภาพยนตร์ดราม่าเรื่อง *สารานศ์* (Saaransh - ค.ศ. 1984) ซึ่งเป็นบทบาทที่ทำให้เขาโด่งดังและได้รับรางวัลฟิล์มแฟร์สาขานักแสดงนำชายยอดเยี่ยมจากการรับบทเป็นคุณพ่อสูงวัย นอกจากนี้เขายังปรากฏตัวในภาพยนตร์เรื่องอื่น ๆ อีกหลายเรื่อง รวมถึงเรื่องที่ได้รับการเสนอชื่อเข้าชิงและได้รับรางวัลฟิล์มแฟร์สาขานักแสดงตลกยอดเยี่ยม เช่น *[[สวรรค์เบี่ยง เปลี่ยนทางรัก]]* (ค.ศ. 1995) และ *[[อัญชลี (ภาพยนตร์)|อัญชลี]]* (ค.ศ. 1998)

ก่อนหน้านี้ เขาเคยดำรงตำแหน่งประธานคณะกรรมการกลางรับรองภาพยนตร์และประธานวิทยาลัยนาฏศิลป์แห่งชาติอินเดีย
อนุปัมได้รับการแต่งตั้งเป็นประธานสถาบันภาพยนตร์และโทรทัศน์แห่งอินเดีย ในเดือนตุลาคม ค.ศ. 2017 การแต่งตั้งของเขาก่อให้เกิดข้อถกเถียง เนื่องจากเขาสนับสนุนพรรคภารตียชนตา หนึ่งปีต่อมา เขาลาออกจากตำแหน่งประธานสถาบันภาพยนตร์และโทรทัศน์แห่งอินเดีย โดยอ้างถึงภาระงานในรายการโทรทัศน์อเมริกันเรื่อง *นิวอัมสเตอร์ดัม* (New Amsterdam)

## อ้างอิง

## แหล่งข้อมูล

*  – อนุปัม เขร
* 
*มูลนิธิอนุปัม เขร
* แอคเตอร์เพอร์แพร์ส์ โดย อนุปัม เขร

หมวดหมู่:นักแสดงชายชาวอินเดีย
หมวดหมู่:นักแสดงภาพยนตร์ชาวอินเดีย
หมวดหมู่:บุคคลจากรัฐหิมาจัลประเทศ
กติกาสัญญาสี่อำนาจ

**กติกาสัญญาสี่อำนาจ** () หรือบ้างเรียก **ความตกลงจตุรภาคี** (Quadripartite Agreement) เป็นสนธิสัญญาระหว่างประเทศในทวีปยุโรปที่ริเริ่มโดย เบนิโต มุสโสลินี ผู้นำเผด็จการแห่งอิตาลี ข้อตกลงนี้ทำขึ้นระหว่างชาติมหาอำนาจยุโรปสี่ชาติ ได้แก่ สหราชอาณาจักร ฝรั่งเศส อิตาลี และเยอรมนี จุดมุ่งหมายหลักของมุสโสลินีคือการสร้าง "คณะกรรมการมหาอำนาจ" เพื่อมาทำหน้าที่บริหารจัดการความมั่นคงในยุโรปแทนที่สันนิบาตชาติ ซึ่งในขณะนั้นถูกมองว่าอ่อนแอและเชื่องช้า

270px|thumb|การลงนามอย่างเป็นทางการ 15 กรกฎาคม 1933 ณ ปาลัซโซเวเนเซีย กรุงโรม
ในช่วงต้นปี 1933 อดอล์ฟ ฮิตเลอร์ เพิ่งขึ้นสู่อำนาจในเยอรมนี พร้อมกับฉีกสนธิสัญญาแวร์ซาย ด้วยเหตุนี้ มุสโสลินีตระหนักดีว่ายุโรปกำลังเดินหน้าสู่ความขัดแย้งรอบใหม่ เขาจึงเสนอให้มหาอำนาจทั้งสี่จับมือกันเพื่อหาทางออกร่วมกัน โดยกติกาสัญญานี้เปิดช่องให้สามารถ "ทบทวนและแก้ไข" สนธิสัญญาสันติภาพเดิมได้อย่างสันติวิธี เพื่อลดความตึงเครียดและเอาใจเยอรมนีไม่ให้ก่อสงคราม ในขณะเดียวกันก็เป็นการยกระดับสถานะของอิตาลีให้กลายเป็นผู้ไกล่เกลี่ยหลักของทวีปยุโรป กติกาสัญญานี้ได้รับการลงนามรับรองร่างเมื่อ 7 มิถุนายน 1933 จากนั้นได้รับการลงนามอย่างเป็นทางการเมื่อ 15 กรกฎาคม 1933 ณ ปาลัซโซเวเนเซีย ในกรุงโรม ประเทศอิตาลี

กติกาสัญญาสี่อำนาจไม่เคยมีผลบังคับใช้จริง สาเหตุหลักมาจากความหวาดระแวงของประเทศพันธมิตรของฝรั่งเศสในยุโรปตะวันออก (เช่นโปแลนด์และกลุ่มพันธมิตรน้อย) ที่เกรงว่าชาติมหาอำนาจทั้งสี่จะฮั้วกันเพื่อตัดแบ่งดินแดนของตนเพื่อเอาใจเยอรมนี แรงกดดันนี้ทำให้รัฐสภาฝรั่งเศสชะลอการให้สัตยาบันออกไปเรื่อย ๆ ฟางเส้นสุดท้ายที่ทำให้สนธิสัญญานี้ล่มสลายคือ การที่เยอรมนีประกาศถอนตัวออกจากสันนิบาตชาติและการประชุมลดอาวุธในเดือนตุลาคม 1933 ท้ายที่สุด กติกาสัญญาสี่อำนาจ 1933 จึงเป็นเพียงความพยายามทางการทูตที่ล้มเหลว และสะท้อนให้เห็นถึงรอยร้าวที่ไม่อาจประสาน ซึ่งนำยุโรปเข้าสู่สงครามโลกครั้งที่สองในเวลาต่อมา

## อ้างอิง

หมวดหมู่:สนธิสัญญาเกี่ยวข้องกับนาซีเยอรมนี
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับราชอาณาจักรอิตาลี
ตำบลอาฮี

**อาฮี** เป็นตำบลในอำเภอท่าลี่ จังหวัดเลย ในปี พ.ศ. 2560 มีประชากร 4,615 คน

## การแบ่งเขตการปกครอง
### การปกครองส่วนภูมิภาค
ตำบลอาฮีแบ่งพื้นที่การปกครองออกเป็น 6 หมู่บ้าน ได้แก่

### การปกครองส่วนท้องถิ่น
พื้นที่ของตำบลอยู่ในความดูแลขององค์การบริหารส่วนตำบลอาฮี

## อ้างอิง

## แหล่งข้อมูลอื่น
* เว็บไซต์ อบต.อาฮี

หมวดหมู่:ตำบลในจังหวัดเลย
หมวดหมู่:อำเภอท่าลี่
ตำบลอาโพน

**อาโพน** เป็นตำบลในอำเภอบัวเชด จังหวัดสุรินทร์ ในปี พ.ศ. 2548 มีประชากร 7,100 คน

## การแบ่งเขตการปกครอง
ตำบลอาโพนแบ่งพื้นที่การปกครองออกเป็น 11 หมู่บ้าน ได้แก่

## อ้างอิง

หมวดหมู่:ตำบลในจังหวัดสุรินทร์
หมวดหมู่:อำเภอบัวเชด
วัฒนธรรมอินเทอร์เน็ต

**วัฒนธรรมอินเทอร์เน็ต** () เป็นชุดของแนวปฏิบัติ บรรทัดฐาน สุนทรียศาสตร์ และการอ้างอิงร่วมกันที่เกิดขึ้นในการสื่อสารผ่านเครือข่าย คำนี้ครอบคลุมถึงภาษา พิธีกรรม อารมณ์ขัน และประเภทต่าง ๆ ที่แพร่กระจายไปทั่วแพลตฟอร์ม ตลอดจนชุมชนอัตลักษณ์ และรูปแบบการทำงานร่วมกันที่เป็นส่วนหนึ่งของสภาพแวดล้อมออนไลน์ วัฒนธรรมอินเทอร์เน็ตถูกกำหนดโดยสถาปัตยกรรมทางเทคนิคของเครือข่ายการกำกับดูแลแพลตฟอร์มและเศรษฐกิจการเมืองของข้อมูล ซึ่งทั้งหมดนี้กำหนดว่าผู้คนจะค้นหาผู้ชม ร่วมมือ และแข่งขันอำนาจออนไลน์ได้อย่างไร

วัฒนธรรมอินเทอร์เน็ตได้พัฒนาไปในหลายแพลตฟอร์มและหมวดหมู่ ไม่ได้จำกัดอยู่แค่ความบันเทิงหรือข่าวสารอีกต่อไป แต่ได้กลายเป็นภาษาสากลที่เชื่อมโยงผู้คนจากทุกมุมโลก เมื่อการบูรณาการทางเทคโนโลยีก้าวหน้าขึ้น วัฒนธรรมอินเทอร์เน็ตก็ยังคงเปลี่ยนแปลงต่อไป ทำให้การเข้าถึงข้อมูลตั้งแต่ความบันเทิงและการเมืองไปจนถึงทุกแง่มุมของความเป็นจริงเป็นไปได้ง่ายขึ้นโดยตรงบนอุปกรณ์ส่วนตัวของเรา อินเทอร์เน็ตและสื่อสังคมสามารถกำหนดพฤติกรรมของมนุษย์ได้

## อ้างอิง

หมวดหมู่:วัฒนธรรมย่อย
หมวดหมู่:ไซเบอร์สเปซ
ตำบลอาซ่อง

**อาซ่อง** เป็นตำบลในอำเภอรามัน จังหวัดยะลา ในปี พ.ศ. 2548 มีประชากร 5,202 คน

## การแบ่งเขตการปกครอง
ตำบลอาซ่องแบ่งพื้นที่การปกครองออกเป็น 6 หมู่บ้าน ได้แก่

## อ้างอิง

อาซ่อง
หมวดหมู่:อำเภอรามัน
การดาวน์โหลด

ในเครือข่ายคอมพิวเตอร์ **การดาวน์โหลด** () หมายถึง *การรับ* ข้อมูล จากระบบระยะไกล ซึ่งโดยทั่วไปคือ เซิร์ฟเวอร์ เช่น เว็บเซิร์ฟเวอร์ เซิร์ฟเวอร์ FTP เซิร์ฟเวอร์อีเมล หรือระบบอื่น ๆ ที่คล้ายกัน ซึ่งแตกต่างจากการอัปโหลดที่ *ส่งข้อมูลไปยัง* ระบบระยะไกล

*ไฟล์ดาวน์โหลด* เป็นไฟล์ที่เสนอให้ดาวน์โหลดหรือไฟล์ที่ดาวน์โหลดแล้ว หรือกระบวนการรับไฟล์ดังกล่าว

## คำนิยาม
โดยทั่วไป การดาวน์โหลดจะถ่ายโอนไฟล์ทั้งหมดไปยังที่เก็บข้อมูลในเครื่องและใช้งานในภายหลัง ซึ่งแตกต่างจากการสตรีมมิง ที่ข้อมูลจะถูกใช้งานเกือบจะทันทีในขณะที่การส่งยังคงดำเนินอยู่ และอาจไม่ได้จัดเก็บไว้ในระยะยาว เว็บไซต์ที่ให้บริการสตรีมมิ่งมีเดียหรือสื่อที่แสดงในเบราว์เซอร์ เช่น ยูทูบกำลังกำหนดข้อจำกัดมากขึ้นเรื่อย ๆ เกี่ยวกับความสามารถของผู้ใช้ในการบันทึกเนื้อหาเหล่านี้ลงในคอมพิวเตอร์หลังจากที่ได้รับแล้ว

การดาวน์โหลดในระบบเครือข่ายคอมพิวเตอร์ เกี่ยวข้องกับการดึงข้อมูลจากระบบที่อยู่ทางไกล เช่น เว็บเซิร์ฟเวอร์, เอฟทีพีเซิร์ฟเวอร์ หรืออีเมลเซิร์ฟเวอร์ ซึ่งจะตรงกันข้ามกับการอัปโหลดที่เป็นการส่งข้อมูลไปยังเซิร์ฟเวอร์ทางไกล ทั้งนี้ การดาวน์โหลดสามารถอ้างถึงได้ทั้งในส่วนของ "ไฟล์" ที่จัดเตรียมไว้สำหรับการดึงข้อมูล หรือไฟล์ที่ "ได้รับ" มาเรียบร้อยแล้ว โดยครอบคลุมถึงกระบวนการทั้งหมดในการจัดหาไฟล์ดังกล่าว

การดาวน์โหลดไม่เหมือนกับการถ่ายโอนข้อมูล การย้ายหรือคัดลอกข้อมูลระหว่างอุปกรณ์จัดเก็บข้อมูลสองเครื่องถือเป็นการถ่ายโอนข้อมูล แต่*การรับ* ข้อมูลจาก*[[อินเทอร์เน็ต]]* หรือ BBS คือ *การดาวน์โหลด*

## อ้างอิง

หมวดหมู่:เซิร์ฟเวอร์
หมวดหมู่:การส่งผ่านข้อมูล
การอัปโหลด

**การอัปโหลด** () หมายถึง *การส่ง* ข้อมูลจากระบบคอมพิวเตอร์ หนึ่งไปยังอีกระบบหนึ่งผ่านทาง เครือข่าย วิธีการอัปโหลดทั่วไป ได้แก่ การอัปโหลดผ่าน เว็บเบราว์เซอร์ ไคลเอนต์ FTP และเทอร์มินัล (SCP/SFTP) การอัปโหลดสามารถใช้ในบริบทของเครื่องลูกข่าย (จำนวนมาก) ที่ส่งไฟล์ไปยังเซิร์ฟเวอร์กลางได้ ในขณะที่การอัปโหลดสามารถกำหนดได้ในบริบทของการส่งไฟล์ระหว่างไคลเอนต์แบบกระจาย เช่น โพรโทคอล การแชร์ไฟล์แบบเพียร์ทูเพียร์ (P2P) เช่น บิตทอร์เรนต์ แต่คำว่าการแชร์ไฟล์มักใช้ในกรณีนี้มากกว่า การย้ายไฟล์ภายในระบบคอมพิวเตอร์ ซึ่งแตกต่างจากการย้ายผ่านเครือข่าย เรียกว่า การคัดลอกไฟล์

การอัปโหลดนั้นแตกต่างจากการดาวน์โหลดโดยสิ้นเชิง เพราะการดาวน์โหลดเป็นการ*รับ* ข้อมูลผ่านเครือข่าย ในกรณีที่ผู้ใช้อัปโหลดไฟล์ผ่านอินเทอร์เน็ต การอัปโหลดมักจะช้ากว่าการดาวน์โหลด เนื่องจากผู้ให้บริการอินเทอร์เน็ต (ISP) หลายรายเสนอการเชื่อมต่อแบบไม่สมมาตร ซึ่งให้อัตราการส่งถ่ายข้อมูลเครือข่ายสำหรับการดาวน์โหลดมากกว่าการอัปโหลด

## คำนิยาม
การถ่ายโอนบางสิ่ง (เช่น ข้อมูลหรือไฟล์) จากคอมพิวเตอร์หรืออุปกรณ์ดิจิทัลอื่นไปยังหน่วยความจำของอุปกรณ์อื่น (เช่น คอมพิวเตอร์ขนาดใหญ่หรือคอมพิวเตอร์ระยะไกล) โดยเฉพาะอย่างยิ่งผ่านทางอินเทอร์เน็ต

## อ้างอิง

หมวดหมู่:เซิร์ฟเวอร์
หมวดหมู่:การส่งผ่านข้อมูล
เครื่องยนต์สูบราบ

**เครื่องยนต์สูบราบ** () คือเครื่องยนต์สันดาปภายในแบบหนึ่ง ที่มีการจัดเรียงกระบอกสูบให้วางตัวอยู่ในแนวราบ โดยทำมุม 180 องศากับกระบอกสูบฝั่งตรงข้ามและมีเพลาข้อเหวี่ยงติดตั้งอยู่ตรงกลาง เครื่องยนต์สูบราบสามารถแบ่งย่อยได้เป็น 2 ประเภทหลัก ได้แก่ เครื่องยนต์บ็อกเซอร์ (Boxer) ซึ่งลูกสูบฝั่งตรงข้ามจะเคลื่อนที่เข้าและออกจากจุดศูนย์กลางพร้อมกันเสมือนการชกของนักมวย และ เครื่องยนต์ V 180 องศา (180-degree V) ซึ่งลูกสูบฝั่งตรงข้ามจะใช้ตำแหน่งข้อเหวี่ยงร่วมกัน

300px|thumb|การทำงานของเครื่องยนต์สูบราบ
ข้อได้เปรียบทางวิศวกรรมที่โดดเด่นที่สุดของเครื่องยนต์สูบราบคือ การมีจุดศูนย์ถ่วงอยู่ในระดับต่ำมาก เมื่อนำไปติดตั้งในยานพาหนะจะช่วยลดจุดศูนย์ถ่วงรวมของตัวรถ ส่งผลให้มีประสิทธิภาพการเกาะถนนที่ดีและลดอาการโคลงตัวขณะเข้าโค้ง นอกจากนี้ ในรูปแบบบ็อกเซอร์ แรงเฉื่อยจากการเคลื่อนที่ของลูกสูบจะหักล้างกันเองโดยธรรมชาติ ทำให้เครื่องยนต์มีการสั่นสะเทือนน้อยและทำงานได้อย่างราบเรียบ

ข้อจำกัดของเครื่องยนต์สูบราบ คือตัวเครื่องต้องมีความกว้างมาก ด้วยต้องการพื้นที่ในห้องเครื่องสูง การจัดวางระบบท่อไอดี-ไอเสียมีความซับซ้อน ในอดีตเครื่องยนต์สูบราบแบบระบายความร้อนด้วยอากาศได้รับความนิยมอย่างสูงในรถยนต์ฟ็อลคส์วาเกิน บีเทิล ส่วนในปัจจุบัน มีหลายค่ายรถยนต์ที่ยังพัฒนาและใช้งานเครื่องยนต์สูบราบเป็นเอกลักษณ์ประจำแบรนด์

## รถยนต์ยอดนิยมที่ใช้เครื่องยนต์สูบราบ
* **[[ฟ็อลคส์วาเกิน บีเทิล|Volkswagen Beetle]]** : เครื่องยนต์ 4 สูบราบ (Flat-4) ระบายความร้อนด้วยอากาศ
* **[[พอร์เชอ 911|Porsche 911]]** : เครื่องยนต์ 6 สูบราบ (Flat-6)
* **Subaru Impreza / WRX** : เครื่องยนต์ 4 สูบบ็อกเซอร์ (Boxer-4)
* **Subaru Outback / Forester** : เครื่องยนต์ 4 สูบบ็อกเซอร์  (Boxer-4)
* **[[โตโยต้า 86|Toyota 86 / Subaru BRZ]]** : เครื่องยนต์ 4 สูบบ็อกเซอร์  (Boxer-4)
* **Volkswagen Type 2** : เครื่องยนต์ 4 สูบราบ (Flat-4) ระบายความร้อนด้วยอากาศ

## อ้างอิง

หมวดหมู่:เทคโนโลยีเครื่องยนต์